钦定古今图书集成/明伦汇编/官常典/第101卷 > 肃懿王缙𤏳
## 钦定古今图书集成/明伦汇编/官常典/第101卷 > 肃懿王缙𤏳

按《明外史肃庄王传》：“懿王缙𤏳，肃庄王楧裔孙也。初，
恭王在位久，世子真淤、长孙弼桓皆早卒，次孙定王
弼桄嗣，追谥真淤靖王，嘉靖四十一年薨。子缙炯先
卒，孙怀王绅堵嗣，追谥父缙炯为昭王，四十三年薨。
靖王第四子弼柿先卒，子辅国将军缙𤏳以次及。礼
官言缙𤏳怀王从父，不宜袭。世宗诏以本职理府事”，
奉庄王祀。上册宝，罢诸官属。穆宗即位，定王妃吴氏
及延长王真滰等上言：“圣祖刈群雄，定天下，报功之
典，有隆无替。臣祖庄王，受封边境，操练征戍，屏卫天
家。不幸大宗中绝，反拘于昭穆之次，不及勋武继绝
之典，非所以崇本支，厚藩卫也。”反复数千言。帝下部
议，议以郡王爵理藩政。隆庆五年，帝特命嗣“肃王”，追
谥父《弼柿》为“安王。”万历十六年薨，谥曰“懿王。”子宪王
绅尧嗣，四十六年薨。子《识𬭎》嗣。崇祯十六年冬，李自
成破兰州，被执，宗人皆死。